text: Politi fandt 400 stykker krudt
  08 marts 2012 kl. 12.23
  Gårsdagens beslaglæggelse af ulovligt fyrværkeri i en kælder på Skolegade i Vejen viste sig at være langt større end først antaget.
  I første omgang havde politiet fundet 100 ulovlige kanonslag, men da de fik det hele talt op, var mængden væsentlig større.
  I alt blev der fundet 325 tyske kanonslag, som også er ulovlige i hjemlandet, 16 ufærdige krysantemum-bomber samt 59 store kanonslag.
  
  Fandt også ulovlige våben
  Politiet fandt også knojern, en peberspray, en butterflykniv og 400 gram hash på adressen. 
  Politiet ved hvem beboeren er, men de leder fortsat efter ham.
  